পরিবার পিছু ৩৫০ টাকা চাঁদা দেওয়ার নিদান দিয়েছিলেন গ্রামের মাতব্বর তথা পুজো কমিটির সদস্যরা। দিন আনা দিন খাওয়া শম্ভু সরকারের পরিবারের পক্ষে এই পরিমাণ টাকা চাঁদা দেওয়া সম্ভব হয়নি। আর তাতেই মাতব্বরদের রক্তচক্ষুর রোষে পড়ে গত এক মাস ধরে গ্রামের মধ্যেই একঘরে হয়ে রয়েছেন শম্ভু সরকার ও তাঁর পরিবার। অগত্যা গ্রামের স্বাভাবিক জীবনে ফিরতে সোমবার পুলিশ প্রশাসনের দ্বারস্থ হয়েছেন শম্ভুবাবু। সোমবার বিকেলে শম্ভু সরকার ও তাঁর স্ত্রী বহরমপুর থানায় লিখিত অভিযোগ দায়ের করে। মুর্শিদাবাদের বহরমপুর থানার চর মহুলা গ্রামের এই ঘটনায় ফের এ রাজ্যের চাঁদা নিয়ে জুলুমবাজির ছবিটা প্রকাশ্যে চলে এল।

শম্ভুবাবু পুলিশে অভিযোগ দায়ের করার পরেই গ্রামে চাঞ্চল্য ছড়িয়েছে।
স্থানীয় ও পুলিশ সূত্রে জানা গিয়েছে, চলতি বছরে দুর্গা পুজো উপলক্ষ্যে পরিবার পিছু ৩৫০ টাকা চাদা ধার্য করেছিল গ্রামের মাতব্বররা। একই সঙ্গে হুমকি দেওয়া হয়, যে পরিবার ৩৫০ টাকা চাঁদা দেবে না সেই পরিবারকে একঘরে করে দেওয়া হবে। গ্রামের অত্যন্ত গরিব চাষি শম্ভু সরকার চাঁদা না দিতে পারায় গত এক মাসের বেশি সময় ধরে শম্ভুবাবুর পরিবারকে একঘরে করে রাখা হয়েছে। ধোপা, নাপিত থেকে শুরু করে গ্রামের মুদির দোকানে জিনিস কেনার উপরেও নিষেধাজ্ঞা জারি করা হয়েছে। সোমবার বিকেলে বহরমপুর থানায় দাঁড়িয়ে শম্ভু সরকার জানান, ‘গ্রামের মাতব্বরদের ধার্য্য করা ৩৫০ টাকা চাঁদা আমার পক্ষে দেওয়া সম্ভব ছিল না। আমি ওদের অনুরোধ করেছিলাম কিছু কম টাকা নিতে। মাতব্বররা আমার কথা তো শুনলই না, উপরন্তু একঘরে করে দিল।’ এমনকী সরকারি কল থেকে জল নেওয়ার উপরে নিষেধাজ্ঞা জারি হয়েছে। জমির ফসল কাটতে না দিয়ে গরু, ছাগল আটকে রাখা হয়েছে। 
আরও পড়ুন
‘মানুষ মেরে খেয়ে ফেলছেন!’ নৃশংস শাস্তি বৃদ্ধার, দেখুন ভিডিও
আইন ভেঙে বাংলার পুলিশকর্মীরা কেমন নাচেন? দেখলে লজ্জা পাবেন সলমনও, দেখুন ভিডিও
অভিযোগ, শম্ভুবাবুর ভাই তাঁর সঙ্গে কথা বলেছিলেন। সেই অপরাধে তাঁর ভাইকেও কয়েকদিন যাবৎ একঘরে করে দেওয়া হয়েছে। নাম প্রকাশে অনিচ্ছুক এক গ্রামবাসী জানান, শম্ভু সরকার নিজের জমি ভাগে চাষ করায় মাতব্বররা জরিমানা ধার্য্য করে। এদিকে চাঁদার জন্য এক ঘরে করার অভিযোগ অস্বীকার করে অভিযুক্ত এক মাতব্বর শঙ্কর সরকার পাল্টা দাবি করেন, ‘পুজো কমিটির তহবিল থেকে পুজোর আগে ফেরত দেবে বলে শম্ভু সরকার পাঁচ হাজার টাকা ধার নিয়েছিল। কিন্তু পুজোর আগে টাকা চাইলে টাকা নেওয়ার কথা অস্বীকার করে। সেই কারণে গ্রামের মানুষের সিদ্ধান্তে তাঁকে একঘরে করা হয়েছে।’ বহরমপুর থানার আইসি শৈলেন বিশ্বাস জানান, অভিযোগ দায়ের হয়েছে। অভিযোগের সত্যতা খতিয়ে দেখতে পুলিশ তদন্ত শুরু করেছে।  
দেখুন ভিডিও ১

 
দেখুন ভিডিও ২